7,5 millioner Fødevareministeriet har netop bevilget 7,5 mio. kroner til at hjælpe frugtordninger i gang på danske skoler. Aftaler med leverandører Skolerne kan nu gå i gang med at lave aftaler med leverandører af frugt, så eleverne kan få gratis frugt i mindst 40 skoledage fra den 3. september 2007. I Region Nordjylland får 10.638 børn glæde af ordningen. Sunde madvaner - Børn skal have sund kost med meget frugt og grønt for at vokse og trives, lege og lære. Frugtordninger på landets folkeskoler skal grundlægge gode, sunde madvaner hos børnene og jeg ser frem til at følge projekterne. Jeg håber naturligvis, at skolerne, eleverne og deres forældre bliver så glade for det daglige frugtkvarter, at de fortsætter med en forældrebetalt ordning, når kampagne-perioden slutter, siger fødevareminister Hans Christian Schmidt. To måneder med gratis frugt De to måneder med gratis frugt til hele klassen skulle gerne give elever og forældre appetit på at fortsætte. Samtidig får skolerne erfaring med administrationen af ordningen. Målet er at få etableret forældrebetalte, klassebaserede frugtordninger på skolerne. Kun to ud af ti Og der er god grund til at sørge for, at Frugtkvarter fortsætter, for kun 2 ud af 10 børn får dagligt den anbefalede mængde frugt og grønt. Skolefrugt er effektiv - Vi ved fra tidligere projekter, at skolefrugt er en meget effektiv måde at få børn til at spise frugt. Når klassen kaster sig over frugten, får selv de kræsne og forbeholdne elever lyst til at prøve, siger Susanne Tøttenborg fra 6 om dagen. Kvalitetsbevidste børn - Hvis vores børn skal vokse op som kvalitetsbevidste forbrugere, er det vigtigt, at skolerne og leverandørerne sammen sørger for, at eleverne får et varieret sortiment i bedste kvalitet, og at frugten følger sæsonen, så eleverne fx lærer alle de dejlige danske æble- og pæresorter at kende. Det er helt i tråd med vores nye satsning på kvalitetsfødevarer, som har fået overskriften 'Smagen af Danmark', siger Hans Christian Schmidt. 29 skoler De fleste kommuner er blevet tilgodeset De 29 skoler, som har fået tilskud, fordeler sig på kommunerne på følgende måde: Brønderslev:Jerslev-Østervrå Friskole Frederikshavn: Ankermedets Skole, Sæby Skole, Ørnevejens Skole, Abildgårdskolen Hjørring: Hjørring Private Realskole, Holmegårdsskolen Jammerbugt: Løkken Centralskole Mariagerfjord: Hadsund Skole Morsø: Skallerup Friskole Rebild: Kirketerpskolen, Suldrup Skole Thisted: Sennels Skole, Stagstrup Skole, Vestervig Skole, Østre Skole Vesthimmerland: Vestrup Skole Aalborg: Ferslev Skole, Klarup Skole, Klostermarksskolen, Mellervangskolen, Nr. Uttrup Skole, Sebber Skole, Sofiendalskolen, Sønderbroskolen, Tornhøjskolen, Vesterkærets Skole, Vestbjerg Skole. Ressourcesvage og -stærke Skolerne repræsenterer såvel små, mellemstore og store skoler som ressourcestærke og -svage skoler. Som ressourcesvage skoler regnes skoler, som har svaret, at mindst 21 % af eleverne er fra lavindkomstfamilier, og/eller at mindst 21 % af eleverne er tosprogede. Inspiration og mere information Skolerne kan finde inspiration til at etablere skolefrugtordningen på hjemmesiden. Her er der gode råd til hvordan man indgår aftale med en leverandør, og tips om sortiment, kvalitet, levering og mere. Også firmaer, der kan levere frugt til skolerne, kan få hjælp til at komme i gang her.

Referat:
10.638 elever på 29 skoler får i dag besked om, at de får gratis frugt i to måneder efter sommerferien 
Skolebørn fra de fleste kommuner i Region Nordjylland kan se frem til et dagligt frugtkvarter efter sommerferien, hvor børnene får en pause og klassen